La Falla Llibertat organitza una trobada de boixeteres en l’antic Mercat Municipal
2025-07-24

L’activitat de les Falles de Burjassot no cessa i, bon exemple d’això, és la gran quantitat d’actes que organitzen al llarg de l’any. En aquesta ocasió, és la Falla Llibertat- Teodoro Llorente la que ha organitzat una Trobada de Boixeteres que espera siga del gust de totes les persones que ho visiten en l’antic Mercat Municipal.

La trobada, que serà el dia 6 d’octubre, començarà a les 10 del matí amb l’arribada i recepció dels boixeters i boixeteres per a, una hora més tard, donar pas a l’esmorzar. Sobre les dotze del matí, la Comissió té previst que els seus màxims representants, al costat de les autoritats municipals presents, saluden a tots els participants en l’activitat.

Des de la Comissió han informat que el preu d’inscripció és de 3€ i ha de realitzar-se mitjançant ingrés o bé amb transferència bancària en el compte IBAN ES93 3159 0049 8923 2358 4520. El termini d’inscripció està obert fins al dimecres 3 d’octubre.

Per a solucionar qualsevol dubte sobre la trobada, pot enviar-se un mail a vicentaps2358@hotmail.com.